cyanic-selkie/wikianc huggingface dataset:
হলদিয়া তৈল শোধনাগার
সম্প্রসারণ
শোধনাগারের পাশেই ৮০ একর জমিতে ৩৩০০ কোটি টাকা লগ্নি করে আরও একটি কারখানা গড়বে আইওসি। সেখানে শোধনাগারের বর্জ্য ফার্নেস অয়েল এবং বিটুমিন থেকে তৈরি হবে কোক, ডিজেল ও কেরোসিন তেল। হলদিয়া শোধনাগারে বছরে ৭৫ লক্ষ টন পরিশোধিত তেল উত্‌পাদিত হত। তা বেড়ে এখন ৮০ লক্ষ টন। শোধানাগারের বর্জ্য হিসাবে উৎপন্ন হয় ফার্নেস অয়েল ও বিটুমিন। কিন্তু বাজারে এই দুই পণ্যের চাহিদা কম। দামও কম। ফলে হলদিয়া শোধনাগারে উত্‌পাদিত ফার্নেস অয়েল ও বিটুমিনের কিছুটা এখন নষ্ট করে দিতে হয়। সংস্থা সূত্রের খবর, বছর কয়েক আগেই আরও একটি থার্মাল ক্র্যাকিং ইউনিট (চলতি কথায় কোকার প্ল্যান্ট) বসিয়ে বর্জ্য ফার্নেস অয়েল ও বিটুমিন থেকে কোক-ডিজেল-কেরোসিন তেল উৎপাদনের কথা ভাবা হয়েছিল। পরিকল্পনা অনুযায়ী প্রস্তাবিত কোকার কারখানায় উৎপাদনের ২০% হবে কোক, আর ৮০% হবে কেরোসিন-ডিজেল। এতে এক দিকে যেমন শোধনাগারের উৎপাদন ক্ষমতা বেড়ে যাবে, অন্য দিকে কম চাহিদার ফার্নেস অয়েল ও বিটুমিনের জায়গায় বেশি চাহিদার কোক-কেরোসিন-ডিজেল উৎপাদন করে পূর্বাঞ্চলের বাজার আরও বেশি ধরার চেষ্টর অংশ এই সম্প্রসারণ।
পাইপলাইন
হলদিয়া বন্দরে মধ্যপাচ্য থেকে আসা ট্যাঙ্কার থেকে খনিজ তেল  তেল শোধনাগারে  আনার জন্য ৩ কিমি পাইপলাইন তৈরি করা হয়েছে বন্দর থেকে তেল শোধনাগার পর্যন্ত।
এডুবুন্টু
এডুবুন্টু (Edubuntu), নামকরণের পূর্বে এটি উবুন্টু এডুকেশন এডিশন নামে পরিচিত ছিল। এটি উবুন্টু অপারেটিং সিস্টেমের অফিসিয়াল ডেরিভেটিভ। যা প্রধানত স্কুলগামী শিক্ষার্থীদের উদ্দেশ্যে তৈরী করা হয়েছে। তবে স্কুলের পাশাপাশি এটি ব্যক্তিগত বা কমিউনিটিতে সমানভাবে ব্যবহার উপযোগী।
এডুবুন্টু তৈরী করা হয়েছে বিভিন্ন দেশের শিক্ষক এবং প্রযুক্তিবিদদের সাথে আলোচনার মাধ্যমে। প্রধানত উবুন্টু অপারেটিং সিস্টেমের উপর ভিত্তি করে এডুবুন্টু তৈরী করা হয়েছে। সেই সাথে এখানে LTSP থিন ক্লায়েন্ট এবং শিক্ষার কাজে ব্যবহার উপযোগী বেশ কিছু অ্যাপলিকেশন ব্যবহার করা হয়েছে। ৬-১৮ বছর বয়সের শিক্ষার্থিদের উদ্দশ্য করে এই সফটওয়্যার গুলি তৈরী করা হয়েছে।
বৈশিষ্ট সমূহ
এডুবুন্টুতে লিনাক্স টারমিনাল সার্ভার প্রকল্প অন্তর্ভুক্ত করা হয়েছে। একই সাথে এখানে রয়েছে শিক্ষার কাজে ব্যবহার উপযোগী বেশ কিছু অ্যাপলিকেশন যেমন GCompris, KDE Edutainment Suite, Sabayon Profile Manager, Pessulus Lockdown Editor, Edubuntu Menueditor, OpenOffice.org, Gnome Nanny এবং iTalc সহ অন্যান্য। এডুবন্টু প্রকাশের প্রথম দিকে শিপইট এর মাধ্যমে বিনামূল্যে সিডি বিতরণ করা হত। কিন্তু ৮.১০ সংস্করণের পর থেকে এখন শুধুমাত্র ডিভিডি ফরম্যাটে ডাউনলোড করার সুযোগ দেয়া হচ্ছে।
এডুবিন্টুতে ডিফল্ট গ্রাফিকাল ইউজার ইন্টারফেস হিসাবে জিনোম ব্যবহার করা হয়। কিন্তু এর পাশাপাশি ৭.১০ সংস্করণের পর থেকে এডুবুন্টু কেডিই নামে কেডিই সংস্করণ প্রকাশ করা হচ্ছে।
বিভিন্ন ক্ষেত্রে ব্যবহার
ম্যাকেডোনিয়ায় সরকারী ভাবে সকল প্রাথমিক এবং মাধ্যমিক বিদ্যালয়ে এডুবুন্টু ব্যবহারের সিদ্ধান্ত নিয়েছে। "প্রতিটি শিশুর জন্য কম্পিউটার" নামের একটি প্রকল্পের মাধ্যেমে এই কাজটি শুরু করা হয়। ২০০৮ সালে এই প্রকল্পটি চালু করা হয়েছে।
অণ্ডাল জংশন রেলওয়ে স্টেশন
অণ্ডাল রেলওয়ে স্টেশন হল বর্ধমান-আসানসোল বিভাগের একটি রেলওয়ে স্টেশন। বহু-সংখ্যক পার্শ্ববর্তী কয়লাবাহী ক্ষুদ্রতর লাইন-সহ অন্ডাল-সাঁইথিয়া শাখা রেলপথ ও অণ্ডাল- সীতারামপুর শাখা রেলপথ অণ্ডাল স্টেশন থেকে শুরু হয়। এই স্টেশনটি ভারতের পশ্চিমবঙ্গ রাজ্যের বর্ধমান জেলায় অবস্থিত। অণ্ডাল ও পার্শ্ববর্তী খনি-শিল্পাঞ্চলগুলিকে এই স্টেশনটি রেল-পরিষেবা প্রদান করে থাকে।
খনি শিল্পক্ষেত্র
সমিত রায়চৌধুরীর “গোমো লোকো শেড অ্যান্ড সিএলডব্লিউ ট্রিপ রেকর্ড” থেকে প্রাপ্ত বিবরণ অনুসারে, “দুর্গাপুর (হাওড়া থেকে ১৫৮ কিলোমিটার দূরে অবস্থিত) থেকে ধানবাদ পর্যন্ত এবং তার বাইরের সমগ্র অঞ্চলটিতে শিল্পায়ন হয়েছে। কারখানা ছাড়া এখানে অনেক কয়লাখনি আছে। এগুলির কয়েকটি এখন বন্ধ। কয়েকটির খনিগর্ভের গভীরে আগুন জ্বলছে। খনি অঞ্চলটি বিরাট এলাকা জুড়ে পরিব্যাপ্ত। এটি মূলত এই ট্র্যাকের দক্ষিণ দিকে অবস্থিত। ট্র্যাকের খানিক অংশ কাটা অংশের মধ্যে দিয়ে গিয়েছে। এই এলাকাটির স্তর ট্র্যাক অপেক্ষা উঁচু। এর ফলে ট্রাকের মিলনস্থলে ছোটো ছোটো পাথরের সেতু দেখা যায়।”
ইতিহাস
১৮৫৪ সালের ১৫ অগস্ট হাওড়া থেকে হুগলি পর্যন্ত প্রথম যাত্রীবাহী ট্রেন চলে। এটিই ছিল পূর্ব ভারতের প্রথম যাত্রীবাহী ট্রেন। ১৮৫৫ সালে এই ট্র্যাকটি রানিগঞ্জ পর্যন্ত সম্প্রসারিত হয়।
ব্ল্যাক নেকড স্পিটিং কোবরা
ব্ল্যাক নেকড স্পিটিং কোবরা (বৈজ্ঞানিক নাম: Naja nigricollis (Hallowell)) হলো স্পিটিং কোবরা প্রজাতির অন্তর্ভুক্ত একটি প্রজাতি যা মূলত: উপ-সাহারান আফ্রিকাতে পাওয়া যায়। মাঝারি দৈর্ঘ্য এবং আকৃতিবিশিষ্ট এই সর্প প্রজাতি ১.২ থেকে ২.২মিটার (৩.৯ থেকে ৭.২ফুট) পর্যন্ত দীর্ঘ হতে পারে। এদের বর্ণ এবং দেহের রেখা বিন্যাস যথেষ্ট বৈচিত্র্যপূর্ণ। এরা প্রধানত খাদ্য হিসাবে ক্ষুদ্র তীক্ষ্ণদন্তী প্রাণী যথা ইঁদুর শিকার করে। ব্ল্যাক নেকড স্পিটিং কোবরা প্রজাতির সাপের বিষ চিকিৎসা বিজ্ঞানের ক্ষেত্রে খুব তৎপর্যপূর্ণ ভূমিকা পালন করে। অবশ্য একথা মন রাখতে হবে যে এদের দংশনের ফলে (চিকিৎসাহীন অবস্থায়) মৃত্যুহার তুলনামূলক ভাবে অনেক কম (৫ থেকে ১০%)। অন্যান্য স্পিটিং কোবরার ন্যায় এই প্রজাতিও ভয় পেলে আত্মরক্ষার্থে বিষদাঁত থেকে তীক্ষ্ণ ভাবে বিষ নিক্ষেপ করতে পারে। নিক্ষিপ্ত বিষের প্রভাবে চামড়ায় জ্বালা হয় এবং চোখে এই বিষ ঢুকলে চিরস্থায়ী অন্ধত্ব ঘটতে পারে।
অণ্ডাল জংশন রেলওয়ে স্টেশন
বৈদ্যুতিকরণ
১৯৬০-৬১ সালে ওয়ারিয়া-আসানসোল সেক্টরটির বৈদ্যুতিকরণ সম্পূর্ণ হয়।
ব্ল্যাক নেকড স্পিটিং কোবরা
ব্ল্যাক নেকড স্পিটিং কোবরা (Naja nigricollis) এলাপিডি পরিবারভুক্ত নাজা বর্গের অন্তর্গত। এদের দুটি উপপ্রজাতি পাওয়া গিয়েছিল যাদের পরব্ররতীকালে Naja nigricincta প্রজাতির মধ্যে স্থানান্তরিত করা হয়-জেব্রা স্পিটিং কোবরা (Naja nigricincta nigricincta) এবং ব্ল্যাক স্পিটিং কোবরা (Naja nigricincta woodi)
অণ্ডাল জংশন রেলওয়ে স্টেশন
লোকো শেড
অন্ডালে একটি ডিজেল লোকো শেড রয়েছে। এখানে ডব্লিউডিএস-৬, ডব্লিউডিএম-২, ডব্লিউডিএম-৩এ ও ডব্লিউডিজি-৩এ ইঞ্জিন রাখা আছে। অন্ডাল লোকো শেডের ডিজেল লোকোমোটিভ ওয়ার্কস থেকে প্রথম ডব্লিউডিএম-২ উৎপাদিত হয়।
ব্ল্যাক নেকড স্পিটিং কোবরা
শ্রেণীবিন্যাস এবং অভিযোজন
ব্ল্যাক নেকড স্পিটিং কোবরা এলাপিডি পরিবারভুক্ত নাজা বর্গের অন্তর্গত। নরওয়ে প্রাণীবিদ জোহান রেইনহার্ডটিন ১৮৪৩ সালে প্রথম এই প্রজাতির সাপের বর্ণনা দেন। নাজা এই বর্গীয় নামটি সংস্কৃত শব্দ  (नाग) অর্থাৎ কোবরার ল্যাটিনরূপ। nigricollis'-এই বিশেষ ল্যাটিন বিশেষন্টির অর্থ "black" অর্থাৎ কালো এবং collis'' কথাটির অর্থ হল "neck" বা ঘাড় বা গলা।
অণ্ডাল জংশন রেলওয়ে স্টেশন
অন্ডাল মার্শালিং ইয়ার্ড
অন্ডাল ইয়ার্ডটি পূর্ব রেলের বৃহত্তম ইয়ার্ডগুলির একটি। এই রেলপথের বিভিন্ন পার্শ্ববর্তী ক্ষুদ্রাকার রেলপথ থেকে কয়লা নিয়ে ডিজেল ইঞ্জিনগুলি এই ইয়ার্ডে নিয়ে আসে। এই কয়লা বক্রেশ্বর, ফারাক্কা ও সাগরদিঘি তাপবিদ্যুৎ কেন্দ্রে পাঠানো হয়। কয়লার একটি বড়ো অংশ পাঠানো হয় উত্তরপূর্ব সীমান্ত রেলে।
ব্ল্যাক নেকড স্পিটিং কোবরা
শ্রেণীবিন্যাস এবং অভিযোজন
ব্ল্যাক নেকড স্পিটিং কোবরার পূর্বে দুটি উপ-প্রজাতি পাওয়া গিয়েছিল-জেব্রা স্পিটিং কোবরা (Naja nigricincta nigricincta) এবং ব্ল্যাক স্পিটিং কোবরা (Naja nigricincta woodi)। কিন্তু পরবর্তীকালে (২০০৭) উল্ফগ্যাং উস্টার এবং অন্যান্যরা জি্নত্বত্ত বিশ্লেষনের মাধ্যমে সিদ্ধান্ত নেন যে এই দুটি উপ-প্রজাতিকে একটি ভিন্ন বা আলাদা প্রজাতি হিসাবে বিবেচনা করা হয়, যে প্রজাতির নাম হয়, Naja nigricincta।
অণ্ডাল জংশন রেলওয়ে স্টেশন
অন্ডাল রেল কলোনি
অন্ডাল রেল কলোনি সম্পর্কে এই বিবরণটি পাওয়া যায়: “অন্ডাল একটি রেল শহর। এই শহরে মূলত রেল ভবনগুলি রয়েছে। ভারতীয় পরিভাষায় এটিকে বলা হয় ‘রেলওয়ে কলোনি’। এই শহরের বাণিজ্যিক অংশগুলি ট্র্যাকগুলির নিচে একটি দীর্ঘ সুড়ঙ্গের মাধ্যমে যুক্ত। এই সুড়ঙ্গটিতে আলো না থাকলে রাত্রির অন্ধকার বিরাজ করে। রেলওয়ের প্রতিষ্ঠানগুলির মধ্যে একটি মার্শালিং ইয়ার্ড ও একটি লোকো ডিপো রয়েছে। এগুলি কয়লা পরিবহনের জন্য ব্যবহৃত হয়। কারণ মেন লাইনটি কয়েক মাইল পশ্চিমে অবস্থিত আসানসোলের ডিপো ও ইয়ার্ডগুলির দ্বারা পরিষেবিত হয়। অন্ডালে যুদ্ধের সময় উত্তর আমেরিকান মিকাডোজ ও ওল্ডার ব্রিটিশ ২-৮-০-এর কয়েকটি শক্তিশালী ট্যাঙ্ক ইঞ্জিন স্থানীয় যাত্রী পরিবহনের কাজে ব্যবহৃত হত।”
ব্ল্যাক নেকড স্পিটিং কোবরা
আঁশবিন্যাস
ব্ল্যাক নেকড স্পিটিং কোবরার দেহের মধ্যভাগে পৃষ্ঠদেশে ২১-২৩টি আঁশ থাকে। উদরদেশের আঁশ সংখ্যা ১৮২-১৯৬টি এবং লেজের নিচের দিকে সাবক্যাডুল আঁশ ৫৪ থেকে ৬৬টি থাকে।
বিতরন এবং বাসস্থান
ব্ল্যাক নেকড স্পিটিং কোবরা(Naja nigricollis)এর বাসস্থানের পরিধি বর্তমানে বিস্তৃত হয়ে নাইজেরিয়ার দক্ষিণ-পূর্ব অঞ্চল থেকে মধ্য আফ্রিকার অধিকতর শুষ্ক এবং মরু অঞ্চল পর্যন্ত ছড়িয়ে পড়েছে। উপকূলবর্তী শুষ্ক গাছপালা ও শুকনো তৃনভূমিতেও এদের দেখতে পাওয়া যায়। অন্যান্য কোবরা প্রজাতির ন্যায়, এই প্রজাতির সাপেরাও পরিত্যাক্ত উই ঢিপি এবং ক্ষুদ্র-তীক্ষনদন্ত প্রাণীদের যথা ইঁদুরের গর্তে লুকিয়ে থাকে ও শীতল হয়। এদের সর্বাধিক প্রিয় লুকানোর জায়গা হল গাছের গুঁড়ি ও কোটর। ব্ল্যাক নেকড স্পিটিং কোবরা চমৎকার বৃক্ষারোহঙ্কারী এবং সেই কারণে মাঝেমধ্যে এরা বৃক্ষবাসী। আফ্রিকা জুড়ে এই সর্পপ্রজাতি এতোটাই সহজপ্রাপ্য যে ছোট শহর বা গ্রামে মানুষের সংস্পর্শে এদের প্রায়শই দেখা যায়।
আচরণ
অন্যান্য সাপেদের মতো Naja nigricollis দিনের বেলায় অথবা রাত্রিকালে বিচরন করে এবং এই বিষয়টি ঋতু, ভৌগোলিক অবস্থান ও গড় দিবাকালীন তাপমাত্রার উপর নির্ভরশীল। এই অভিযোজন ক্ষমতার কারণে এই সর্পপ্রজাতি দেহের তাপমাত্রা অনেক বেশি ভালভাবে নিয়ন্ত্রণে সক্ষম এবং খাদ্যবস্তুর সর্বাপেক্ষা প্রাচুর্যপূর্ন কোনো বিশেষ এনটি অঞ্চলে সহজেই ঘাঁটি গড়তে পারে। এদের প্রাথমিক খাদ্য ইঁদুর জাতীয় ক্ষুদ্র-তীক্ষ্ণদন্ত প্রাণী। তবে গিরগিটি, বিভিন্ন ডিম ও অন্যান্য সাপও এদের খাদ্যতালিকার অন্তর্ভুক্ত।
অন্যান্য সাপেদের মত, এরা বিভিন্ন শিকারী পাখি বিশেষতঃ বিভিন্ন প্রজাতিত স্নেক-ঈগলএর শিকার হয়। উত্তর গোলার্ধে যখন শীতকাল, সেই সময় এই স্নেক-ঈগলগুলি আফ্রিকায় পরিযান করে। এই স্নেক-ঈগলদের মধ্যে একধরনের শর্ট-টোড স্নেক-ঈগল (short-toed snake eagle) (Circaetus gallicus) ব্ল্যাক নেকড স্পিটিং কোবরার সবচেয়ে বড় বিপদ ও শত্রু কারণ এই বিশেষ প্রজাতির স্নেক-ঈগলটি মুখ্যত কোবরা শিকারী শঙ্খচূড়। এছাড়া অন্যান্য সাপেরাও ব্ল্যাক নেকড স্পিটিং কোবরাদের শিকার করে থাকে।
অন্যান্য স্পিটিং কোবরার মত এই সর্প-প্রজাতিও ভীষন ভাবে বিষ নিক্ষেপ করতে সক্ষম। এরা বিষ দাঁতের সাহায্যে তীক্ষ্ণভাবে তীব্রতার সাথে বিষ নিক্ষেপ করে,যা ভীষনরকম লক্ষ্যভেদী। এই বিষ দেহত্বকে ও চোখে তীব্র জ্বলন এবং অস্বস্তিকর অবস্থার কারণ ঘটায়। এই বিষ চোখে প্রবেশ করলে যে লক্ষনগুলি দেখা যায় তা হল অতিমাত্রায় জ্বলন ও ব্যাথা, সামঞ্জবস্য বিনাশ, আংশিক দৃষ্টিহীনতা ও এমনকি স্থায়ী বা চির অন্ধত্ব। ব্ল্যাক নেকড স্পিটিং কোবরার একটি বিশেষ প্রবণতা হল সামান্যতম প্ররোচনা বা উত্তেজনাতেই এরা প্রানপনে বিষ নিক্ষেপ শুরু করে। তবে এদের এই অতি-আক্রমণাত্বক এবং অতি-প্রবন বিষ নিক্ষেপ বৈশিষ্ট্যের পাশাপাশি একথা মানতে হবে যে অন্যান্য স্পিটিং কোবরার তুলনায় এদের দংশন প্রবণতা অনেক কম।
এই প্রজাতির সাপকে যখন বন্দীদশায় লখ্য করা হয়, তখন দেখা যায় যে সদ্য ধরা সাপগুলি সাধারনত ভীরু ও আতঙ্কগ্রস্থ এবং অতিমাত্রায় বিষ নিক্ষেপ প্রবন। বন্দীদশায় থাকতে থাকতে পরে এরা অনেক বেশি বাধ্য ও শান্ত হয়ে যায় এবং উন্মত্ত ও আক্রমণাত্বক ভাব অনেক কমে আসে।
প্রজনন
অন্যান্য কোবরা প্রজাতির মত, ব্ল্যাক নেকড স্পিটিং কোবরাও অন্ডজ বা ডিম্বনালীজাত। এই প্রজাতির মিলন ঋতু ভিন্নতর হয়; শীতকালের শেষ(সেপ্টম্বর) থেকে গ্রীষ্মকালের শুরু (ডিসেম্বর) পর্যন্ত সময়কালের মধ্যে বিভিন্ন সময় এদের মিলন সংঘটিত হয়। বন্য বা মুক্ত জীবনে অথবা বন্দীদশায় এদের মিলন ঋতু এবং প্রজনন কাল সাধারনত একই থাকে। স্ত্রী সাপেরা সাধারণত ১০ থেকে ১৫টি ডিম পাড়ে, তবে এরা একবারে ৮ থেকে ২২টি পর্যন্ত ডিমও পাড়তে পারে। গর্ভধারনকাল চলে প্রায় ৯০ থেকে ১০০ দিন। ডিম পাড়ার পর ফুটতে সময় লাগে ৬০-৭০ দিন। ডিম ফোটার প্রয়োজনীয় তাপমাত্রা হল ২০-২৫°C(৮২.৪-৮৬°F)। জন্মের সময় বাচ্চাগুলি ২০ থেকে ২৫ সেন্টিমিটার(৭.৯ থেকে ৯.৮ইঞ্চি) দৈর্ঘের হয় এবং এরা সম্পূর্ণভাবে স্বাবলম্বী হয়।
বিষ
এলাপিডি অর্থাৎ বিষধর সর্পদের মধ্যে ব্ল্যাক নেকড স্পিটিং কোবরার বিষ অনেকটাই অদ্বিতীয় বা তুলনাহীন এই জন্য যে এই বিষ প্রাথমিক ভাবে সাইটোটক্সিন দ্বারা গঠিত। সাইটোটক্সিন ছাড়াও এই বিষের অন্যান্য উপাদান রয়েছে। এই বিষ আদ্ররশ এলাপিড নিউরোটক্সিক বৈশিষ্টাবলী বহন করে যার সাথে যুক্ত হয় উচ্চ-ক্ষমতাশালী সাইটোটক্সিন (কোষের পচন ঘটায়) এবং কার্ডিওটক্সিন। দংশনের পরবর্তী লক্ষঙ্গুলি হল অতিমাত্রায় বাহ্যিক রক্তক্ষরণ ও দংশনের স্থানের চারপাশে কোষের পচন এবং শ্বাসকষ্ট। যদিও এই প্রজাতির সর্প দংশনের পরে চিকিৎসা না করানো ক্ষেত্রবিশেষে মৃত্যুহার কম বেশি ৫ থেকে ১০% তবে মৃত্যু যখন ঘটে, তা স্বভাবতই ঘটে মধ্যচ্ছদা (diaphragm) এর বিকলতা জনিত (asphyxiation) অর্থাৎ তীব্র শ্বাসকষ্ট ও শ্বাসরোধের কারণে। Naja nigricollis বিষের এলডি50 হল ২মিগ্রা/কেজি SC এবং ১.১৫মিগ্রা/কেজি IV। মিন্টন(Minton) এর সমীক্ষা অনুসারে (১৯৭৪), এই প্রজাতির দংশনে প্রতি নির্গত গড় বিষের পরিমাণ ২০০ থেকে ৩৫০মিলিগ্রাম(শুষ্ক ওজন)।
স্নেক ভেনম অপথ্যালমিয়া
১৯৪৪ সালে ইংরেজ চক্ষুবিষয়ক শল্যচিকিৎসক মেজর হ্যারল্ড রিডলে FRCS RAMC নামের একজন ইংরেজ চক্ষু বিষয়ক শল্য চিকিৎসক "ব্রিটিশ জার্নাল অব অপথ্যালমোলজি" তে বিষ নিক্ষেপকারী সাপ এবং সাধারন সাপের বিষের উপাদানগত গঠন এবং ক্রিয়া বিষয়ে একটি ছোট গবেষণাধর্মী লেখা প্রকাশ করেন । যুদ্ধকালীন ঘানাতে (সেই সময় গোল্ড কোষ্ট নামে পরিচিত ছিল) থাকার সময়, তার নিজস্ব অভিজ্ঞতা থেকে রিডলে একজন ৩০ বছর বয়সী শ্রমিকের চোখে সাপের বিষের প্রভাবে অপথ্যালমিয়ার লক্ষন প্রত্যক্ষ করেন এবং বর্ণনা করেন। গোগি কুমাসি নামের এই শ্রমিক যখন ঘাস কাটছিলেন, হঠাৎ একটি ব্ল্যাক নেকড স্পিটিং কোবরা ঘাসের ঝোপ থেকে ফনা মেলে উঠে দাঁড়ায় এবং চার বা পাঁচ ফুট দূরত্ব থেকে লোকটির ডান চোখে তীব্রভাবে বিষ নিক্ষেপ করে। রিডলে লোকটির চিকিৎসা শুরু করেন এবং সম্পূর্ণ সেরে না ওঠা অবধি তার চিকিৎসা চালিয়ে যান। উক্ত লেখনীতে সাপের বিষের থেরাপিউটিক ব্যবহার বিষয়ে আলোচনা করার পর, পরিশেষে তিনি এই সিদ্ধান্তে উপনীত হন যে,ব্ল্যাক নেকড স্পিটিং কোবরার এই বিষের উপাদান অথবা লঘুকৃত বিষ অপথ্যালমিক শল্য চিকিৎসাতে ব্যবহার হোগ্য শক্তিশালী চেতনা-নাশক পদার্থ হিসাবে প্রয়োগ করা যেতে পারে।
জেনারেল রাণী
প্রাথমিক জীবন
আকলিমা আখতার ১৯৩১ অথবা ১৯৩২ সালে পাঞ্জাবে জন্মগ্রহণ করেন। তিনি একজন পুলিশ অফিসারকে বিয়ে করেন। তার স্বামী বয়সে তার চেয়ে অনেক বড় ছিলো। পরবর্তীতে তিনি তার স্বামীকে ছেড়ে চলে আসেন।
বিবাহের নাটকীয় উপসংহার আকলিমা আখতারের জীবন পাল্টে দেয়। মে ২০০২ সালে একটি পত্রিকায় দেওয়া সাক্ষাৎকারে তিনি বলেনঃ"“আমি দৃঢ় প্রতিজ্ঞা নিয়েছিলাম যে পুরুষদের তাদের নিজেদের ফাঁদেই শায়েস্তা করবো। আমার স্বামী ছিলেন একজন পুলিশ অফিসার। তার মধ্য দিয়ে আমি দেখেছি যে একজন ক্ষমতাশালী পুরুষের অবকাশ দরকার। এরমধ্যে অন্যতম হলো তাদের বিছানার সঙ্গী, যা কোন বিশ্বস্ত সংস্থা সরবরাহ করবে। যে যত উচ্চ ক্ষমতাশালী, তার চাহিদা তত আকাশচুম্বী।”"আকলিমা আখতার জীবনের একটি নীতিবাক্য গ্রহণ করেন, তা হলো "miyan ki juti miyan ke sir" যার মানে 'পুরুষদের শায়েস্তা করো তাদের নিজেদেরই দুর্বলতায়'। এরপর তিনি পতিতাবৃত্তি ব্যবসা শুরু করেন।
ইয়াহিয়া খানের সাথে সম্পর্ক
ইয়াহিয়া খানের সাথে আকলিমা আখতারের ঘনিষ্ঠ সম্পর্কের কারণে তার নাম হয় জেনারেল রাণী, অর্থাৎ জেনারেলের রাণী। তার দাপ্তরিক কোন পদবী ছিলো না, তবুও রাষ্ট্র থেকে তিনি পূর্ণ প্রোটোকল সুবিধা পেতেন। অনেকে মনে করে আকলিমা আখতার ছিলেন ইয়াহিয়া খানের উপপত্নী। তবে আকলিমা তা অস্বীকার করেন এবং বলেন তারা দুইজন খুব ভালো বন্ধু।
ব্যক্তিগত জীবন
প্রথম জীবনে আকলিমা আখতারের বিয়ে হয়েছিলো এবং তিনি ৬ জন সন্তানের জন্ম দেন।
নেতৃস্থানীয় পপ তারকা ফখরে আলম হলেন আকলিমা আখতারের নাতি। আকলিমার মাতৃ সম্পর্কীয় ভাইঝি, নওরীন, আদনান সামির মা।
মৃত্যু
মে ২০০২ সালে পাকিস্তানি গণমাধ্যম প্রচার করে আকলিমা আখতার স্তন ক্যান্সারে আক্রান্ত হয়েছেন, এছাড়া তার লিভার ও কিডনিও আক্রান্ত।
যুবরাজনগর বিধানসভা কেন্দ্র
যুবরাজনগর বিধানসভা উত্তর-পূর্ব ভারতের ত্রিপুরা রাজ্যের বিধানসভার ৬০ টি নির্বাচনী এলাকার মধ্যে অন্যতম। এই আসনটি সংরক্ষিত আসন নয়। এই কেন্দ্রটি ত্রিপুরা পূর্ব লোকসভা কেন্দ্রের অন্তর্গত।  এই বিধানসভা কেন্দ্রটি ১৯৭২ সাল থেকে কার্যকর এবং সর্বাধিকবার বিজিত দলটি হলো ভারতের কমিউনিস্ট পার্টি (মার্ক্সবাদী) (আট বার)।।
ভোটার পরিসংখ্যান
২০১৮ খ্রিস্টাব্দে সংঘটিত বিধানসভা নির্বাচনে এই কেন্দ্র থেকে মোট নিবন্ধিত ভোটারের সংখ্যা ৪০,৯৮৭ জন, যার মধ্যে পুরুষ ভোটার ২১,০১৫ জন এবং নারী ভোটার ১৯,৯৭২ জন। যুবরাজনগর বিধানসভা কেন্দ্রে ২০১৮ ভোটার লিঙ্গানুপাত ৯৫০। ২০১৩ খ্রিস্টাব্দে সংঘটিত বিধানসভা নির্বাচনে এই কেন্দ্র থেকে মোট নিবন্ধিত ভোটারের সংখ্যা ছিলো ৩৭,২২০ জন যার মধ্যে পুরুষ ভোটার ১৯,১৯১ জন এবং নারী ভোটার ১৮,০২৯ জন।
রায়ান বেনসেটি
রায়ান বেনসেটি (জন্ম ৯ এপ্রিল ১৯৯৩ Caluire-et-Cuire) একজন ফরাসি অভিনেতা। তিনি নর্তকী ডেনিত্সা ইকোনোমোভা এর সাথে ডান্স অভ্য লেস স্টার্স- এর পঞ্চম মৌসুমের বিজয়ী হওয়ার জন্য সুপরিচিত।
কর্মজীবন
২০০৮ সালে টিভিতে Mystère à la colo এ তার প্রথম অভিনয় ছিল। পরবর্তীতে তিনি কয়েকটি ভূমিকায় অভিনয় করেছিলেন, যেমন টিভি মুভি পেটিটস অ্যাভেক মা মেরে এবং ২০১১ সালে অ্যারেতে দে প্লুরার পেনেলোপে।
তার ব্রেকআউট ভূমিকা হল বেঞ্জামিন ভিদাল টিভি সিরিজ পেপের যা তিনি ২০১৩ সাল থেকে মূর্ত করেছেন।
2014 সালে, তিনি Danse avec les stars- এর পঞ্চম মৌসুমের অংশ ছিলেন, যেটি তিনি নর্তকী পরামর্শদাতা ডেনিত্সা ইকোনোমোভা এর সাথে জিতেছিলেন। পরে তারা এর জন্য সফর করে। একই বছর তিনি টিভিতে জোসেফাইন, অ্যাঞ্জ গার্ডিয়েন এবং অ্যাকিউস  চরিত্রে অভিনয় করেছিলেন এবং কার্ল লেজারফেল্ড ফ্যাশন ম্যাগাজিন নুমেরোর জন্য ছবি তুলেছিলেন। তিনি এবং ফিলিপ লেলুচে পঞ্চম সিজনের জন্য দুটি নতুন প্রধান চরিত্র হিসাবে টিভি সিরিজ ক্লেম-এ যোগদান করেছিলেন যা মার্চ ২০১৫ এ সম্প্রচারিত হয়েছিল।
ফেব্রুয়ারী ২০১৫ সালে তিনি একটি সাক্ষাত্কার দিয়েছিলেন যেখানে তিনি ঘোষণা করেছিলেন যে তিনি পরবর্তী লুক বেসন চলচ্চিত্রে থাকবেন।
সিমিন হোসেন রিমি
সিমিন হোসেন রিমি (জন্ম: ১৯ আগস্ট ১৯৬১ পৈত্রিক বাড়িঃ দরদরিয়া, রায়েদ, কাপাসিয়া, গাজীপুর।) হলেন বাংলাদেশের একজন প্রখ্যাত রাজনীতিবিদ ও ১৯৭ নং (গাজীপুর-৪) আসন থেকে নির্বাচিত জাতীয় সংসদ সদস্য। তিনি ২০১৪ সালের ৫ জানুয়ারি তারিখে অনুষ্ঠিত দশম জাতীয় সংসদ নির্বাচনে ও ২০১৮ সালে একাদশ জাতীয় সংসদ নির্বাচনে একজন “সংসদ সদস্য” হিসাবে নির্বাচিত হন। তিনি সংস্কৃতি বিষয়ক মন্ত্রণালয় সম্পর্কিত সংসদীয় স্থায়ী কমিটির সভাপতি।
প্রাথমিক জীবন
সিমিন হোসেন রিমি ১৯৬১ সালের ১৯ আগস্ট তৎকালীন পূর্ব পাকিস্তানের ঢাকা জেলার গাজীপুরে জন্মগ্রহণ করেন। তিনি বাংলাদেশের প্রথম প্রধানমন্ত্রী তাজউদ্দীন আহমদ এবং বিশিষ্ট রাজনীতিবীদ সৈয়দা জোহরা তাজউদ্দীন-এর সন্তান। তার স্বামী মুশতাক হোসেন।
অতীশ দীপঙ্কর বিজ্ঞান ও প্রযুক্তি বিশ্ববিদ্যালয়
অতীশ দীপঙ্কর বিজ্ঞান ও প্রযুক্তি বিশ্ববিদ্যালয় বাংলাদেশের একটি বেসরকারি বিশ্ববিদ্যালয়। এটি ঢাকার উত্তরায় অবস্থিত। প্রাচীন বৌদ্ধ পণ্ডিত অতীশ দীপঙ্কর শ্রীজ্ঞানের নামানুসারে এই বিশ্ববিদ্যালয়ের নামকরণ করা হয়।
সিমিন হোসেন রিমি
রাজনৈতিক জীবন
২০১২ সালের সেপ্টেম্বরে গাজীপুর-৪ আসনের উপ-নির্বাচনে সিমিন হোসেন রিমি নির্বাচিত হন। তিনি ২০১৪ সালের ৫ জানুয়ারি অনুষ্ঠিত ১০ম জাতীয় সংসদ নির্বাচনে বাংলাদেশ আওয়ামী লীগ-এর মনোনয়নে ১৯৭ (গাজীপুর-৪) নং আসন থেকে ২য় বারের মতো এমপি নির্বাচিত হন। ২০২২ সালের নভেম্বরে রিমিকে আওয়ামী লীগের সভাপতিমন্ডলীর সদস্য হিসেবে নিয়োগ দেয়া হয়।
অতীশ দীপঙ্কর বিজ্ঞান ও প্রযুক্তি বিশ্ববিদ্যালয়
ইতিহাস
উত্তরা, পান্থপথ, মিরপুর, পল্টন ও বনানীতে এর অস্থায়ী ক্যাম্পাস ছিল। ২০১৭ সালে, এডাস্ট নিজেদের নতুন স্থায়ী ক্যাম্পাসে স্থানান্তরিত হয়।
১১ সেপ্টেম্বর, ২০২১-এ, পঞ্চম বিশ্ববিদ্যালয় হিসাবে অতীশ দীপঙ্কর বিজ্ঞান ও প্রযুক্তি বিশ্ববিদ্যালয় শিক্ষা মন্ত্রনালয়ের কাছ থেকে স্থায়ী প্রতিষ্ঠা ও ব্যবস্থাপনার একটি সনদপত্র পেয়েছে।
উপাচার্য
নিম্নোক্ত ব্যক্তিবর্গ অতীশ দীপঙ্কর বিজ্ঞান ও প্রযুক্তি বিশ্ববিদ্যালয়ের উপাচার্য হিসেবে দায়িত্ব পালন করেন:
ট্রাস্টি বোর্ড
ট্রাস্টি বোর্ডের সদস্যরা নিম্নরূপ:
টেক্সটাইল অনুষদ
টেক্সটাইল প্রকৌশল বিভাগের ল্যাবরেটরি
স্নাতকধারীদের সংখ্যা
২২শে ডিসেম্বর, ২০০৮-এর প্রথম সমাবর্তনে ১৬১ জন শিক্ষার্থী ছিল। ১৫ মে ২০১৭-এ দ্বিতীয় সমাবর্তন পর্যন্ত, প্রায় ১১,০০০ জন স্নাতক হয়েছেন।
অনুদান
ডাচ-বাংলা ব্যাংক লিমিটেড একটি আধুনিক ফার্মেসি ল্যাব স্থাপনের জন্য এডাস্টকে ১০ লাখ টাকা অনুদান দেয়।
অংশীদারিত্ব
১৪ মে ২০১৯ তারিখে অতীশ দীপঙ্কর বিজ্ঞান ও প্রযুক্তি বিশ্ববিদ্যালয় নড়াইল এক্সপ্রেস ফাউন্ডেশনের সাথে একটি চুক্তি স্বাক্ষর করে, যা প্রতি বছর কমপক্ষে বিশ জন শিক্ষার্থীকে আগামী দশ বছরেরও বেশি সময় ধরে নড়াইলের শিক্ষার্থীদের জন্য বিশ্ববিদ্যালয়ে ১০০% বিনামূল্যে বৃত্তিতে অধ্যয়নের সুবিধা দেবে।
সঈদাপেট
সঈদাপেট, সঈদাপেট্টাই বা সাইদাই, দক্ষিণ ভারতের তামিলনাড়ু রাজ্যের চেন্নাই জেলার একটি অঞ্চল৷ এটি আদিয়ার নদীর উত্তর প্রান্তে অবস্থিত৷ এর উত্তরদিকে রয়েছে মহাবিল্বম, উত্তর-পূর্ব দিকে রয়েছে সিআইটি নগর, পূর্ব দিকে রয়েছে নন্দনম, দক্ষিণ দিকে রয়েছে গিণ্ডি, উত্তর-পশ্চিম দিকে রয়েছে জাফরখানপেট এবং অশোকনগর৷ চেন্নাই শহরের মধ্যে মাদ্রাজ উচ্চ আদালত ব্যতীত অপর ন্যায়ালয়টি হলো সঈদাপেট আদালত৷ এটি সঈদাপেট বাস ডিপোর নিকট অবস্থিত৷ মাদ্রাজ শহরাাভিত্তিক জেলা গঠনের আগে সঈদাপেট ছিলো চিঙ্গলপৎ (বর্তমান নাম চেঙ্গলপট্টু) জেলার প্রশাসনিক সদর৷ এই লোকালয়ে রয়েছে চেন্নাই শহরতলি রেলওয়ের অন্তর্গত সঈদাপেট রেলওয়ে স্টেশন৷
ইতিহাস
মারাইমালাই আদিগল উড়ালপুর (পূর্ব নাম মার্মালং ব্রিজ) আদিয়ার নদীর উত্তর ও দক্ষিণের জনপদকে যুক্ত করেছে৷ ১৭২৬ খ্রিস্টাব্দে কোজা পেট্রাস উসকান এই উড়ালপুর নির্মাণ করান, ১৯৬০ এর দশকে এর পুনর্নবীকরণ ঘটে৷
সপ্তদশ শতাব্দী থেকে চিঙ্গলপতের জায়গীর সহ ব্রিটিশ ইস্ট ইন্ডিয়া কোম্পানি সঈদাপেটের ওপর আধিপত্য বিস্তার করতে সক্ষম হয়৷ ১৮৫৯ থেকে ১৯৪৭ অবধি এটি ছিলো ব্রিটিশ ভারতে চিঙ্গলপৎ জেলার সদর, পরে তা চেঙ্গলপট্টু শহরে স্থানান্তরিত করা হয়৷ ১৯৪৫-৪৬ এর সময়ে সঈদাপেটকে চেন্নাই শহরের অন্তর্ভুক্ত করে পৌর পরিষেবা প্রদান করার কাজ শুরু হয়৷ ১৯৯০ পর্যন্ত এখানকার বৃহত্তর তাঁতি সমাজ প্রদেশের বস্ত্রশিল্পে বড় অবদান রাখতেন৷
রেলওয়ে স্টেশন
দক্ষিণ রেলের চেন্নাই শহরতলি রেলপথের সঈদাপেট স্টেশনটি গিণ্ডি ও মহাবিল্বম রেলস্টেশনের মধ্যবর্তী৷
বাস পরিষেবা
আন্না সালাইয়ের ওপর সঈদাপেটে রয়েছে চেন্নাই এমটিসি-এর একটি বাস টার্মিনাস৷
মেট্রো রেল
২০১৯ খ্রিস্টাব্দের পর্যায়ে সঈদাপেটে একটি মেট্রো স্টেশন নির্মিত হয়৷ এটি চেন্নাই মেট্রোর নীল লাইনের অন্তর্গত৷
রাজনীতি
সঈদাপেট বিধানসভা কেন্দ্রটি চেন্নাই দক্ষিণ লোকসভা কেন্দ্রের অন্তর্গত৷ করুণানিধি মুথুবেল এক কালে এই বিধানসভা কেন্দ্র থেকে জয়ী হয়েছিলেন৷
প্রাচীন মিশরীয় পরকালতত্ত্ব
প্রাচীন মিশরীয় পরকালতত্ত্ব কেন্দ্রীভূত হয়েছিল মিশরীয় সংস্কৃতির বিবিধ বৈশিষ্ট্যের দ্বারা প্রভাবিত বিভিন্ন ধরনের জটিল আচার-অনুষ্ঠানকে ঘিরে। এই ক্ষেত্রে ধর্ম ছিল একটি প্রধান উপাদান। কারণ, ধর্ম ছিল এমন এক গুরুত্বপূর্ণ সামাজিক প্রথা যা সকল মিশরবাসীকে একসূত্রে বেঁধে রেখেছিল। উদাহরণস্বরূপ বলা যায়, অনেক মিশরীয় দেবতার উপরই মৃতের আত্মাকে পরলোকে পথপ্রদর্শকের ভূমিকা আরোপ করা হয়েছিল। লিখনপদ্ধতির বিবর্তনের সঙ্গে সঙ্গে ধর্মীয় ধ্যানধারণা নথিবদ্ধ হয়ে দ্রুত ছড়িয়ে পড়েছিল সমগ্র মিশরীয় সমাজে। এই মতবাদগুলির উৎপত্তি ও দৃঢ়ীভবন ঘটেছিল পরকালতত্ত্ব-সংক্রান্ত রচনাবলি সৃষ্টির মাধ্যমে। এই জাতীয় রচনায় পরলোকযাত্রা নিরাপদ করতে মৃতকে কী কী জানতে হয় তা বিবৃত এবং দৃষ্টান্ত সহযোগে ব্যাখ্যা করা হয়েছিল।
মিশরীয় ধর্মীয় আদর্শে পরকাল-সংক্রান্ত তিনটি আদর্শের উল্লেখ পাওয়া যায়: প্রেতলোক, চিরন্তন জীবন ও আত্মার পুনর্জন্মে বিশ্বাস। প্রাচীন মিশরে প্রেতলোককে বলা হত দুয়াত। মিশরীয়রা বিশ্বাস করত, দুয়াতের প্রবেশপথ মাত্র একটি এবং শুধুমাত্র মৃতের সমাধিসৌধের মধ্যে দিয়ে যাত্রা করেই সেখানে পৌঁছানো সম্ভব। কথিত আছে, এই জগতে প্রবেশের পর মৃতের আত্মার সামনে প্রথম যে ছবিটি ফুটে ওঠে সেটি একটি বারান্দার। এই বারান্দার দুই পাশে সারে সারে সাজানো থাকে চিত্তাকর্ষক সব মূর্তি। এই মূর্তিগুলির মধ্যে থাকে বাজপাখির মুণ্ডবিশিষ্ট বিখ্যাত দেবতা হোরাসের মূর্তির রূপভেদও। প্রেতলোকে আত্মাকে নিয়ে যাওয়ার পথ রাজা ও সাধারণ ব্যক্তি ভেদে ভিন্ন ভিন্ন হতে পারে। সেখানে প্রবেশের পর আত্মাদের উপস্থিত করা হয় অপর এক বিশিষ্ট দেবতা ওসাইরিসের সামনে। তিনি মৃতের আত্মার গুণাবলি নিরূপণ করেন এবং যোগ্যদের শান্তিপূর্ণ পরকাল প্রদান করেন। চিরন্তন জীবন-সংক্রান্ত মিশরীয় ধারণাটিকে প্রায়শই বর্ণনা করা হয় অনির্দিষ্টভাবে পুনর্জন্ম লাভ হিসাবে। সেই জন্য যে সকল আত্মা মার্জিতভাবে জীবনযাপন করেছিলেন, তাঁদের ওসাইরিসের কাছে নিয়ে যাওয়া হয় পুনর্জন্ম প্রাপ্তির জন্য।
প্রেতলোকে পৌঁছানোর পথ মসৃণ করতে মিশরীয়দের জীবদ্দশায় সঠিক আচরণবিধি অনুসরণ ও মিশরীয় ধর্মে বিশ্বাস স্থাপন ইত্যাদি কয়েকটি আচার পালন করতে হত। সেই সঙ্গে তারা বাড়তি গুরুত্ব আরোপ করত মৃত্যু-পরবর্তী আচার-অনুষ্ঠানগুলির উপরেও। মৃত ব্যক্তি যাতে নির্বিঘ্নে তাঁর ভবিতব্যের সম্মুখীন হতে পারেন, তার জন্য প্রয়োজনীয় আচার পালনের দায়িত্বভার অর্পিত ছিল জীবিতদের উপরেই। মিশরীয়রা মনে করত, জীবিত ও মৃত প্রত্যেকেই ধর্মীয় সদাচারের অনুশীলন এবং সেই সঙ্গে বিভিন্ন ধরনের অনুষ্ঠান পালন করলে তবেই মৃত ব্যক্তি সহজে প্রেতলোকে প্রবেশ করতে পারবেন।
অন্ত্যেষ্টি প্রথা
মিশরীয়দের বিশ্বাস ছিল, প্রেতলোকের চূড়ান্ত স্তরে প্রবেশ করতে মৃতকে অনেক বাধা অতিক্রম করতে হয় এবং সেই লোকে পুনর্জন্ম গ্রহণের জন্য প্রয়োজনীয় সুরক্ষা ও জ্ঞান মৃত ব্যক্তিকে অর্জন করতে হয় জীবিতদের সাহায্যেই।
সমাধিসৌধ
মিশরীয় সমাধিসৌধগুলির নকশা ও আকার-পরিমাণ যুগে যুগে পরিবর্তিত হলেও সেগুলির ব্যবহারিক উদ্দেশ্য একই থেকে যায়। অধিকাংশ সমাধিসৌধই নির্মিত হয়েছিল উদ্দিষ্ট ব্যক্তির জীবদ্দশায়। এগুলি নির্মাণের উদ্দেশ্য শুধুমাত্র শবাধার সংরক্ষণই ছিল না। মিশরীয়রা বিশ্বাস করত, সমাধিসৌধ মৃতের আত্মাকে প্রেতলোকের পথপ্রদর্শনের কাজও করে। সমাহিত ব্যক্তির পদমর্যাদার ভিত্তিতে সংশ্লিষ্ট সমাধিসৌধে বিভিন্ন ধরনের দ্রব্যসামগ্রী রাখা হত। মৃতের আত্মার সুবিধার্থে অধিকাংশ সমাধিসৌধই অলংকৃত হত পরকাল-সংক্রান্ত সাহিত্যের খোদাইকরা চিত্রলিপি দ্বারা।
পরকাল-সংক্রান্ত সাহিত্য
বহু শতাব্দী ধরে মিশরীয়রা তাদের সমাধিসৌধ ও শবাধারগুলি অলংকৃত করে এসেছিল ধর্মীয় মন্ত্র ও সাহিত্যের খোদাইচিত্রলিপি দ্বারা। উদ্দেশ্য ছিল, মৃত ব্যক্তির আত্মাকে প্রেতলোকে প্রবেশ করতে সাহায্য করা। মিশরীয় সংস্কৃতির বিবর্তনের সঙ্গে সঙ্গে এই সাহিত্যও বিবর্তিত হয়ে অধিকতর জটিল ও বিস্তারিত আকার ধারণ করে।
পিরামিড লিপি
পিরামিড লিপি হল মিশরের রাজকীয় পিরামিডগুলির দেওয়ালে খোদিত প্রথম মন্ত্রাবলি। পুরনো রাজ্যের যুগ থেকে মিশরের ফ্যারাওরা তাঁদের সমাধিসৌধের দেওয়াল সজ্জিত করতে এই লিপিগুলি ব্যবহার করতে। প্রথম দিকে এই লিপিগুলি শুধু ফ্যারাওদের সমাধির বৈশিষ্ট্য হয়ে থাকলেও, কিছুকাল পরে মিশরীয় রানি ও উচ্চপদস্থ কর্মচারীরাও তাঁদের সমাধিগাত্রে এই সব লিপির ব্যবহার শুরু করেন। লিপিগুলির উদ্দেশ্য ছিল ফ্যারাওর প্রেতলোক যাত্রা সফলভাবে সম্পূর্ণ করতে সাহায্য করা। মৃত ব্যক্তিকে কোন পথ দিয়ে যেতে হবে এবং কী কী বিপদের সম্মুখীন হতে হবে তার বিস্তারিত বিবরণ থাকত এই লিপিগুলিতে।
শবাধার লিপি
মধ্য রাজ্যের যুগ থেকে পিরামিড লিপির পরিবর্তে শবাধার লিপি চালু হয়। মৃতের শবাধারের গায়ে খোদিত মন্ত্রাবলিকেই বলা হয় শবাধার লিপি। মিশরীয়রা মনে করত, এই মন্ত্রগুলি মৃতের আত্মাকে পরকালে রক্ষা করবে এবং তাঁকে তাঁর যাত্রাপথে প্রয়োজনীয় রূপান্তরণ জাদুর জোগান দেবে। শবাধার লিপিগুলি সাধারণভাবে অধিকতর সুলভ ছিল। মিশরীয়দের বিশ্বাস ছিল, এই লিপিগুলি মিশরের সাধারণ মানুষের সামনে বাঞ্ছিত পরকালের পথ সুগম করবে। প্রসঙ্গত উল্লেখ্য, দুই পথের বই নামে পরিচিত শবাধার লিপি সংগ্রহটিই ছিল পরকাল-সংক্রান্ত আদিতম সারগ্রন্থ।
মৃতের বই
মৃতের বই একটি বিস্তারিত মন্ত্র-সংকলন। পিরামিড লিপি ও শবাধার লিপির উপাদানগুলিও এতে সংযোজিত হয়েছে। নতুন রাজ্যের যুগে সাধারণত প্যাপিরাসে মৃতের বই নথিবদ্ধ হয়। যদিও সমাধিসৌধের দেওয়ালগাত্রে, শবাধারে ও মমির মোড়কেও এই বইয়ের মন্ত্রগুলি লিপিবদ্ধ হত। শবাধার লিপির মতো মৃতের বইয়ে বর্ণিত মন্ত্রগুলিও সর্বসাধারণের ব্যবহারার্থে লিখিত হয়। মিশরীয় বিশ্বাস অনুযায়ী, এই মন্ত্রগুলির মাধ্যমে মৃত ব্যক্তির আত্মা পাতাললোকে যাত্রার জন্য প্রয়োজনীয় পরামর্শ, সুরক্ষা ও জ্ঞান প্রদান করা হত।
পাতাললোকের গ্রন্থাবলি
পাতাললোকের গ্রন্থাবলির মধ্যে একাধিক বই অন্তর্ভুক্ত। এগুলি মৃত ব্যক্তির আত্মাকে প্রেতলোকের বিবরণ দিত এবং তাঁদের চূড়ান্ত যাত্রাপথে সহায়িকা গ্রন্থের কাজ করত। প্রেতলোকের যাত্রী মৃত ব্যক্তিকে প্রায়শই রা-র পুনর্জন্ম চক্র অনুকরণকারী মনে করা হত। সেই জন্য এই গ্রন্থাবলিতে প্রাথমিক গুরুত্ব আরোপ করা হত সূর্য দেবতার দ্বিতীয়ার্ধের যাত্রার উপর, যা মৃত ব্যক্তিকে রাত্রিকালে প্রেতলোকের মধ্যে দিয়ে নিয়ে যায়। পাতাললোকের গ্রন্থাবলির অন্তর্গত বইগুলির অন্যতম আমদুয়াত ও দ্বারসমূহের গ্রন্থাবলি। এই গ্রন্থাবলির আখ্যানবস্তু বারোটি খণ্ডে বিভক্ত, যা পাতালে সূর্যের অতিবাহিত বারো ঘণ্টার প্রতীক। গুহাসমূহের গ্রন্থাবলি ও পৃথিবীর বইয়ের মতো পরবর্তীকালীন বইগুলিতে আখ্যানবস্তু উপস্থাপনার জন্য অধিকতর গোষ্ঠীপরতন্ত্রতা প্রকাশ পায়। এই সকল বইতেই পাতাললোকের জটিল চিত্র পাওয়া যায়, যা প্রায়শই শবাধারের গায়ে ও সমাধিকক্ষের দেওয়ালে ধাতব পাতে সূচ ও অ্যাসিডের ব্যবহারে অঙ্কিত হত।
আকাশের গ্রন্থাবলি
আকাশের গ্রন্থাবলি রচিত হয়েছিল পরকাল-সংক্রান্ত তিনটি বই নিয়ে। যথা: নুতের বই, দিনের বই ও রাতের বই। সমাধিসৌধের সিলিং-এ খোদিত এই গ্রন্থগুলি মিশরীয় পরলোকে দেবী নুতের ভূমিকার উপর গুরুত্ব আরোপ করত।
শবাধার
মিশরীয় সংস্কৃতিতে শবাধারের ব্যবহার পুরনো রাজ্যের যুগ থেকে চলে আসছে। সেই যুগে শবাধারগুলি ছিল তুলনামূলকভাবে অনাড়ম্বর; সামান্য বিবরণ-সংবলিত সমভূজ আধার। এই ধরনের শবাধারে তিনটি খোলা জায়গা থাকত। একটি কা-র যাতায়াতের উদ্দেশ্যে নির্মিত হত এবং অপর দু’টি ছিল দুই চোখের প্রতীক। যদিও সময়ের সঙ্গে সঙ্গে শবাধার ও সেগুলির গড়নের বিবর্তন ঘটে। নতুন রাজ্যের সময়কালে শবাধার শুধু অধিকতর জনপ্রিয়ই হয়ে ওঠেনি, বরং সেগুলি বিক্রির জন্য বিতরণও করা হত। শবাধারগুলিকে একটি বিশেষ আকার দেওয়ার মাধ্যমে মৃতের দেহের প্রতীক হিসাবে উপস্থাপনা করা হত এবং সেগুলির মধ্যে সমাহিত ব্যক্তির সঙ্গে সাজুয্য রেখে সজ্জিত করা হত। মৃত ব্যক্তিকে প্রায়শই সাদা পোষাকে চিত্রিত করা হত, যা মাতের সভাকক্ষে বিচারের মধ্যে দিয়ে যাওয়ার পর আত্মার পবিত্রতার প্রতীক ছিল। সেই সঙ্গে মৃতদেহের দিকনির্দেশনাও প্রাচীন মিশরীয়দের কাছে খুবই গুরুত্বপূর্ণ ছিল। আদি যুগে মৃতদেহগুলিকে নিঁখুত ভঙ্গিতে মুখটি দক্ষিণ দিকে রেখে শোয়ানো হত। পরবর্তীকালে দেহগুলিকে শোয়ানো হত চিৎ করে এবং উত্তর দিক হয়ে দাঁড়ায় মৃতের মাথাটি রাখার ক্ষেত্রে অধিকতর অনুকূল দিক।
মমিকরণ
প্রাচীন মিশরীয়রা বিশ্বাস করত যে, পরলোকে পুনর্জীবন লাভের জন্য মৃতদেহ সঠিকভাবে সংরক্ষণ করা বিশেষ জরুরি। সেই জন্যই তারা মমিকরণের প্রথাটিকে গ্রহণ করে। প্রথম দিকে মিশরীয়েরা মনে করত, রা-এর মতো তাদের পার্থিব দেহ বা "খাত"ও পরলোকে যাত্রা সম্পূর্ণ করার পর পুনরুজ্জীবিত হয়। মিশরীয়েরা যখন দেখল যে মৃতদেহে শেষে পচন ধরে যায়, তখন তারা মৃতের দেহাবশেষকে মৃতের আত্মার আধার হিসাবে দেখতে শুরু করল। তারপর থেকে মৃতদেহের ব্যবচ্ছেদ করে অভ্যন্তরভাগ শূন্য করা এবং মৃতদেহটি সুরক্ষিত রাখতে সেটিকে কাপড়ের পট্টিতে জড়ানোর প্রথা চালু হয়। এর কারণ হিসাবে মিশরীয়েরা মনে করত, আত্মা দেহে ফিরে আসার সিদ্ধান্ত গ্রহণ করতে পারে।
ফ্রান্সেসকো দেল জোকোন্দো
থাম্ব|[[লিওনার্দো দা ভিঞ্চি অঙ্কিত ফ্রান্সেসকোর স্ত্রী মোনা লিসা বা লিসা দেল জোকোন্দোর প্রতিকৃতি, ১৫০৩-১৫০৬, প্যানেলে তেল, ৭৭x৫৩ সেমি, প্যারিস, লুভ্‌র জাদুঘর।]] ফ্রান্সেসকো দি বার্তোলোমিও দি জানোবি দেল জোকোন্দো বা সংক্ষেপে ফ্রান্সেসকো দেল জোকোন্দো (১৪৬৫ - ১৫৩৮) ছিলেন ইতালীয় জোকোন্দি পরিবারভুক্ত একজন সম্ভ্রান্ত ব্যক্তি এবং বণিক। জর্জো ভাসারি তার লেখা লে ভিতে দে পিউ এচ্চেল্লেন্তি পিত্তোরি, স্কুল্‌তুরি এ আর্কিতেত্তোরি (সবচেয়ে চমৎকার চিত্রকর, ভাস্কর, এবং স্থপতিদের জীবনীসমূহ) গ্রন্থে উল্লেখ করেছেন, ফ্রান্সেসকোই তার স্ত্রী লিসা দেল জোকোন্দোর প্রতিকৃতি হিসাবে লিওনার্দো দা ভিঞ্চিকে মোনা লিসা চিত্রকর্ম আঁকার ফরমাশ করেছিলেন।
জীবনী
দেল জোকোন্দো (বা জোকোন্দি) পরিবারের সদস্য হিসেবে তিনি সিল্ক এবং কাপড়ের ব্যবসা করতেন। তিনি তিনটি বিয়ে করেছিলেন। ১৪৯১ সালে তিনি কামিল্লা দি মারিওত্তো রুসেল্লাইকে এবং ১৪৯৩ সালে তোম্মা‌সা দি মারিওত্তো ভিল্লা‌নিকে বিয়ে করেন। ১৪৯৫ সালের ৫ মার্চে তিনি অভিজাত গেরার্দিনি পরিবারের পনের বছর বয়সী মেয়ে লিসা গেরার্দিনিকে বিয়ে করেন। এই বিয়ের যৌতুক ছিল ১৭০ ফ্লোরিন (তৎকালীন ফ্লোরেন্স প্রজাতন্ত্রের মুদ্রা) ও তার পারিবারিক বাড়ির নিকটের সান সিলভেস্ত্রো খামার। খামারটি পোজ্জোর কাস্তেল্লিনা ও সান দোনাতোর মধ্যে অবস্থিত ছিল। এর নিকটবর্তী দুটি খামার পরে মাইকেলেঞ্জেলোর মালিকানাধীন হয়। থাম্ব| ফ্লোরেন্সের ঐতিহাসিক কেন্দ্রের মানচিত্র। ফ্রান্সেস্কো এবং লিসা ভায়া দেলা স্তুফা (লাল রঙে) এর কাছে থাকতেন। অন্যদিকে লিসার বাবা-মা আর্নো নদীর কাছে বাস করতেন, প্রথমে উত্তরে, তারপর দক্ষিণে (বেগুনি রঙে)।
এই দম্পতি সর্বদা একটি মার্জিত ও মধ্যবিত্ত জীবনযাত্রার মান বজায় রাখে। তৎকালীন প্রেক্ষাপটে যৌতুকের এই পরিমাণ থেকে ধারণা করা হয়, গেরার্দিনি পরিবার সেসময়ে ধনী ছিল না এবং লিসা ও তার স্বামী একে অপরকে ভালবাসতেন। লিসার বিয়ে তার সামাজিক মর্যাদা বাড়িয়ে তুলেছিল, কারণ তার স্বামীর পরিবার তার পরিবারের চেয়ে ধনী ছিল। অন্যদিকে এই বিয়ের মাধ্যমে ফ্রান্সেসকোও লাভবান হয়েছে বলে মনে করা হয়। কারণ, গেরার্দিনি একটি পুরানো ও অভিজাত পরিবার।
ফ্রান্সেসকো একসময় ফ্লোরেন্সে একজন কর্মকর্তা ছিলেন। তিনি ১৪৯৯ সালে দোদিসি বুওনোমিনি এবং ১৫১২ সালে সিনোরিয়া নির্বাচিত হন। পরবর্তিতে ১৫২৪ সালে তিনি প্রিওরি হিসাবে নিশ্চিত হন। মেদিচি পরিবারের রাজনৈতিক বা ব্যবসায়িক স্বার্থের সাথে তার সম্পর্ক ছিল। ১৫১২ সালে ফ্লোরেন্স সরকার নির্বাসন থেকে মেদিচিদের প্রত্যাবর্তনের আশঙ্কার সময়ে ফ্রান্সেস্কোকে বন্দি করার পাশাপাশি ১,০০০ ফ্লোরিন জরিমানা করা হয়েছিল। মেদিচিরা তাদের ক্ষমতা পুনরুদ্ধার করতে সক্ষম হলে সেপ্টেম্বরে তাকে মুক্তি দেওয়া হয়।
১৫৩৮ সালে প্লেগে আক্রান্ত হয়ে ফ্রান্সেসকো মারা যান। অন্য একটি সমীক্ষা অনুসারে ফ্রান্সেসকো ৮০ বছর বেঁচে ছিলেন এবং ১৫৩৯ সালে মারা যান। ১৭৪৩ সালে তোসকানা শাখার শেষ ভদ্রলোক ফ্যাবিও গেরার্দিনির মৃত্যুর সাথে সাথে গেরার্দিনিরা বিলুপ্ত হয়ে যায়।
১৫৩৭ সালের জুনে, পিয়েরো দা ভিঞ্চি স্বাক্ষরিত তাঁর উইলে, অনেক বিধানের মধ্যে, ফ্রান্সেসকো লিসাকে তার যৌতুক ফেরত দিয়েছিলেন, সেইসাথে তার ব্যক্তিগত পোশাক এবং গহনাগুলি হস্তান্তর করেছিলেন। তার স্ত্রীর জন্য সংরক্ষিত যত্নের বিষয়ে তিনি তাদের মেয়ে লুদোভিকা এবং তার ছেলে বার্তোলোমিওকে সুনির্দিষ্ট নির্দেশনা লিখেছিলেন; "প্রিয়তমা স্ত্রী মোনা লিসার প্রতি উইলকারীর স্নেহ ও ভালবাসার প্রেক্ষিতে; লিসা সর্বদা একটি মহৎ আত্মা এবং একজন বিশ্বস্ত স্ত্রী হিসাবে কাজ করেছেন বিবেচনা করে; আশা করি, তার যা যা প্রয়োজন তার সবই সে পাবে..."।
মোনা লিসা বা লা জোকোন্দা
ইতালীয় রেনেসাঁর সময়কার অন্যান্য ফ্লোরেন্সীয়দের মতোই ফ্রান্সেসকোর পরিবার শিল্পের প্রতি অনুরাগী ছিল। তার ছেলে বার্তোলোমিও আন্তোনিও দি দোনিনো মাজিয়েরিকে ফ্লোরেন্সের ব্যাসিলিকা দেলা সান্তিসিমা আনুনজিয়াটাতে পারিবারিক সমাধিস্থলে একটি ফ্রেস্কো আঁকতে বলেছিলেন। আন্দ্রেয়া দেল সার্তো তার পরিবারের অন্য সদস্যের জন্য একটি ম্যাডোনা এঁকেছিলেন। ফ্রান্সিসকো লিওনার্দো দা ভিঞ্চির কাছে তার স্ত্রীর প্রতিকৃতির জন্য ফরমায়েশ এবং দোমেনিকো পুলিগোকে আসিসির সেন্ট ফ্রান্সিসের একটি চিত্রকর্মের জন্য ফরমায়েশ প্রদান করেন। মনে করা হয় যে তিনি আন্দ্রিয়ার জন্ম উদযাপনের জন্য এবং পরিবারের বাড়ি কেনার উপলক্ষ্যে লিসার প্রতিকৃতির দায়িত্ব দিয়েছিলেন।
জেমস ডিকসন (ক্রিকেটার)
জেমস ডিকসন (১৮৮৭ – ২১ জুলাই ১৯৭০) ছিলেন একজন নিউজিল্যান্ডীয় ক্রিকেটার। ১৯১১ থেকে ১৯১৫ সাল পর্যন্ত ওয়েলিংটনের হয়ে প্রথম-শ্রেণীর ৩টি খেলায় খেলেছেন।
বাঙালি হিন্দু
ভারতীয় উপমহাদেশের বঙ্গ বা বাংলা অঞ্চলে বসবাসকারী নৃতাত্ত্বিক হিন্দু জনগোষ্ঠী বাঙালি হিন্দু নামে পরিচিত। বাঙালি হিন্দুরা বাংলা ভাষায় কথা বলে, যে ভাষাটি ইন্দো-আর্য ভাষার পরিবারভুক্ত। বাঙালি হিন্দুরা মূলত হিন্দু দর্শনের অন্তর্গত শাক্ত ও বৈষ্ণব মতবাদের অনুসারী। বিভিন্ন ভারতীয় রাজ্যে উল্লেখযোগ্য সংখ্যক বাংলাভাষী হিন্দু রয়েছে। ১৮৮১ সালের আদমশুমারি অনুসারে, বাঙালি হিন্দুদের মধ্যে মাত্র ১২.৮১ শতাংশ উচ্চবর্ণভুক্ত ছিল।
বাংলা ভাষা অষ্টম শতাব্দীর কাছাকাছি সময়ে ভারতীয় উপমহাদেশের পূর্বাঞ্চলে প্রচলিত সংস্কৃতের ব্যুৎপন্ন মাগধী প্রাকৃত থেকে বিচ্ছিন্ন হয়। সেন যুগে (১১-১২ শতক) সভ্যতার মধ্যে বাঙালি সংস্কৃতি একটি স্বতন্ত্র সংস্কৃতিতে বিকশিত হয়। বাঙালি হিন্দুরা উনিশ শতকে বাংলার নবজাগরণের অগ্রভাগে ছিল, সেই সাথে ব্রিটিশ রাজ থেকে স্বাধীনতা লাভের সংগ্রামে অংশ নেওয়ার জন্য বাংলা অঞ্চল বিখ্যাত ছিল। বাংলা প্রদেশটি ভারতের স্বাধীনতার সময় ১৯৪৭ সালে পশ্চিমবঙ্গ ও পূর্ববঙ্গের মধ্যে বিভক্ত হয়ে যায়। পূর্ববঙ্গ (পরে বাংলাদেশ) থেকে প্রায় ২৫,১৯,৫৫৭ জন (১৯৪১–১৯৫১) বাঙালি হিন্দু চলে আসে এবং পশ্চিমবঙ্গসহ ভারতের অন্যান্য রাজ্যে বসতি স্থাপন করে। পঞ্চাশ ও ষাটের দশকের মধ্যে অভিবাসন চলতে থাকে, বিশেষ করে ১৯৫০ সালের পূর্ববঙ্গ দাঙ্গার সময় আনুমানিক ৪.৫ মিলিয়ন হিন্দু বাঙালি ভারতে চলে আসেন এবং ১৯৬৪ সালের পূর্ব পাকিস্তান দাঙ্গার সময় আনুমানিক ১,৩৫,০০০ জন হিন্দু বাঙালি ভারতে চলে আসে্ন। ১৯৭১ সালের বাংলাদেশের স্বাধীনতা যুদ্ধের সময়ে সংগঠিত গণহত্যার কারণে লক্ষ লক্ষ হিন্দু বাঙালিরা ভারতে চলে আসেন।
বাঙালি হিন্দুর নামকরণ
বাংলা শব্দ থেকে এসেছে বাঙালি শব্দ। ইংরেজিতে Bengali (বেঙ্গ্যলি) বলতে বাঙালিদের জনগণের পাশাপাশি ভাষাকে ও বোঝায়। ইংরেজি শব্দ Bengal (বেঙ্গ্যলি) দিয়ে এই অঞ্চলটিকে বোঝানো হয়েছে। যা শেষ পর্যন্ত বাংলা শব্দ বঙ্গ থেকে উদ্ভূত হয়েছে, যা পূর্ব ভারতের পাঁচটি ঐতিহাসিক রাজ্যের মধ্যে একটি ছিল। হরিবংশের মতে,অসুরদের রাজা বলির ঋষি দীর্ঘ‌তমের মাধ্যমে তাঁর স্ত্রী সুদেষ্ণার পাঁচ পুত্র ছিল। অঙ্গ, বঙ্গ, কলিঙ্গ, পুণ্ড্র এবং সুমহ নামে পাঁচ পুত্র। তাঁরা ভারতীয় উপমহাদেশের পূর্ব অঞ্চলে একই নামের পাঁচটি রাজ্য খুঁজে পেয়েছিলেন। প্রাচীন যুগে ভাগীরথী, পদ্মা এবং মধুমতির মধ্যে বদ্বীপ অঞ্চল নিয়ে বঙ্গ যথাযথভাবে গঠিত ছিল। তবে পরবর্তীকালে সেই অঞ্চলগুলিকে অন্তর্ভুক্ত করা হয়েছিল যা বর্তমানে ভারতের পশ্চিমবঙ্গ ও বাংলাদেশের অন্তর্ভুক্ত।
ভারতে তাদের নিজেদের বাঙালি হিসাবে চিহ্নিত করার ঝোঁক ও বাংলাদেশে থাকাকালীন তাদের হিন্দু হিসাবে পরিচয় দেওয়ার প্রবণতা রয়েছে । বৈশ্বিক প্রসঙ্গে, ভারতীয় বাঙালি এবং বাংলাদেশী হিন্দু পদগুলি যথাক্রমে ব্যবহৃত হয়। ভারতে বাঙালি বলতে সাধারণত বাঙালি হিন্দুদের বোঝায়। অন্যান্যরা সাধারণত "অবাঙালি" হিসাবে চিহ্নিত। এটি এমন একটি শব্দ যা সাধারণভাবে হিন্দু জনগণকে বোঝায় যাঁরা বাংলাভাষী নন। তবে কখনও কখনও হিন্দিভাষী জনসংখ্যা বোঝাতে ব্যবহৃত হয়।
জাতিতত্ব
বাঙালি হিন্দুরা বহু অন্তঃসত্ত্বা জাত নিয়ে গঠিত, যা কখনও কখনও এন্ডোগ্যামাস উপগোষ্ঠীতে বিভক্ত হয়ে থাকে। বর্ণ ব্যবস্থা বহু শতাব্দী ধরে বিবর্তিত হয়েছিল এবং সময়ের সাথে আরও ক্রমশ জটিল হয়ে উঠেছে। মধ্যযুগীয় সময়ে, সময়ে সময়ে শাসক শ্রেণির দ্বারা বেশ কয়েকটি বর্ণ বর্জ‌ন করা হয়েছিল এবং এই বিচ্ছিন্নতা উনিশ শতকের অবধি অব্যাহত ছিল। যা সামাজিক প্রকৃতির কিছুটা বৈষম্যমূলক ছিল। নবজাগরণের পরে জাতিভেদ ব্যবস্থার অনড়তা অনেকাংশে বন্ধ হয়ে যায়। তাই ১৯২৫ সালের প্রথম দিকে আন্তঃবর্ণ বিবাহ প্রথম উদযাপিত হয়েছিল।
বাঙালি হিন্দু পরিবার পিতৃতান্ত্রিক। বিশেষ বৈবাহিক প্রথা এবং ঐতিহ্যগতভাবে একটি যৌথ পরিবার ব্যবস্থা অনুসরণ করে। দেশভাগ এবং পরবর্তী নগরায়ণের কারণে যৌথ পরিবারের পরিবর্তে ছোট পরিবারের সংখ্যা বৃদ্ধি পেয়েছে। বাঙালি হিন্দুরা ঐতিহ্যবাহীভাবে মিতাক্ষরা আইনবিদ্যালয়ের বিপরীতে দায়ভাগ আইন আইন দ্বারা পরিচালিত ছিল, যা অন্যান্য হিন্দু নৃ-ভাষাতাত্ত্বিক গোষ্ঠী পরিচালনা করেছিল। ভারতে হিন্দু কোড বিল জারি করার পরে বাঙালি হিন্দুদের সাথে অন্যান্য হিন্দুরাও অভিন্ন হিন্দু আইন দ্বারা পরিচালিত হচ্ছে।
প্রাচীন কাল
প্রাচীন যুগে, কিছু বাঙালি হিন্দু সমুদ্র পারি দিয়েছিলেন। যেমন, রাজকুমার বিজয় সমুদ্র পারি দিয়ে লঙ্কা জয় করেছিলেন। চাঁদ সদাগর এবং ধনপতি সদাগরের মতো বণিকের কথা জানা যায় যারা জাহাজ নিয়ে বাণিজ্যের জন্য দূরে  যাত্রা করেছিল। খ্রিস্টপূর্ব‌ তৃতীয় শতাব্দীর মধ্যে  তারা এক শক্তিশালী রাষ্ট্রে একীভূত হয়েছিল, যা গ্রিকদের কাছে গঙ্গাঋদ্ধি নামে পরিচিত। গঙ্গাঋদ্ধি মহান আলেকজান্ডারকে পূর্বের অভিযান থেকে বিরত করেছিল। পরে বাংলার অঞ্চলটি মৌর্য, শুঙ্গ এবং গুপ্ত শাসনের অধীনে আসে। সপ্তম শতাব্দীতে শশাঙ্ক গৌড়ের স্বাধীন হিন্দু শাসক হয়েছিলেন। তিনি সফলভাবে তাঁর বিরোধী হর্ষবর্ধন এবং ভাস্করবর্মনের বিরুদ্ধে লড়াই করেছিলেন এবং জনগণের সার্বভৌমত্ব রক্ষা করেছিলেন।
মধ্যযুগ
অষ্টম শতাব্দীর মাঝামাঝি সময়ে, বাঙালি হিন্দু আভিজাত্য গণতান্ত্রিকভাবে গোপালকে গৌড়ের শাসক হিসাবে নির্বাচিত করেছিলেন।যিনি প্রায় বিশ শতকের বিশৃঙ্খলা ও বিভ্রান্তির অবসান ঘটিয়ে বাংলায় শান্তি ও সমৃদ্ধির যুগের সূচনা করেছিলেন। বৌদ্ধ পাল শাসকরা বাংলাকে একক রাজনৈতিক সত্তায় একীভূত করেছিলেন এবং উত্তর ভারতের প্রধান অংশকে জয় করে এটিকে একটি সাম্রাজ্যে রূপান্তরিত করেছিলেন। এই সময়ে বাঙালি হিন্দু শিল্প, সাহিত্য, দর্শন, গণিত, বিজ্ঞান এবং রাষ্ট্রবিদ্যায় দক্ষতা অর্জন করেছিল। বাংলা প্রথম ধর্মগ্রন্থ চর্যাপদ পাল শাসনকালে রচিত হয়েছিল। পালদের পর সেনরা  বাঙালি হিন্দুদের সামাজিক কাঠামোতে সুদূরপ্রসারী পরিবর্তন আনেন এবং কুলিনিজমের মতো ৩৬ টি নতুন জাত এবং গোঁড়া প্রতিষ্ঠানের সূচনা করেছিলেন।
পাল এবং সেন আমলের সাহিত্যিক অগ্রগতি ১৩ শতাব্দীর প্রথমদিকে তুর্কি বিজয়ের পরে থামল। হরিদাস দত্তের মনসার ভাসান ব্যতীত আর একশত শতাব্দী ধরে তুর্কি বিজয়ের পরে কোনও উল্লেখযোগ্য সাহিত্য রচনা রচিত হয়নি, অকানন্দ এবং বকানন্দ, দক্ষিণ রায় এবং মুকুট রায়এর মতো স্থানীয় সর্দাররা মৌলবিদের কার্যক্রমকে প্রতিহত করেছিল।
বাংলার পাঠান দখল গৌড় অঞ্চলে সীমাবদ্ধ ছিল, বাকি অংশটি বিভিন্ন বাঙালি হিন্দু শাসকের দখলে ছিল। ইসলাম ধর্ম ধীরে ধীরে সমগ্র বঙ্গ অঞ্চলে ছড়িয়ে পড়ে এবং অনেক বাঙালি হিন্দু ইসলামে ধর্মান্তরিত হয়। পঞ্চদশ শতাব্দীর গোড়ার দিকে,রাজা গণেশের নেতৃত্বে বাঙালি হিন্দু আভিজাত্যের দ্বারা গৌড়ের পাঠান শাসনকে উৎখাত করা হয়েছিল। দিল্লিভিত্তিক মুঘলরা যখন বাংলাকে তাদের প্রত্যক্ষ শাসনের অধীনে আনার চেষ্টা করেছিল, তখন বাঙালি হিন্দু প্রধানরা এবং কিছু বাঙালি মুসলমান সঙ্ঘ মৈত্রী করে মুঘলদের প্রতিহত করেছিলেন। সঙ্ঘ মৈত্রীগুলির পতনের পরে, মুঘলরা বাংলার একটি বড় অংশকে তাদের নিয়ন্ত্রণে নিয়ে আসে এবং একটি সুবাহ গঠন করেছিল।
আধুনিক যুগের প্রথমভাগ
মুঘল সাম্রাজ্যের পতনের সময়, বাংলার নবাবগণ বাংলার বিশাল অংশ শাসন করত। আলীবর্দী খানের রাজত্বকালে একজন নবাব অধিক কর আদায় এবং ঘন ঘন আক্রমণ করে সাধারণ বাঙালির জীবনকে দুর্বিষহ করে তুলেছিল। বাঙালি হিন্দু আভিজাতদের একটি অংশ নবাব সিরাজউদ্দৌ‌লার শাসন ব্যবস্থায় ব্রিটিশ ইস্ট ইন্ডিয়া কোম্পানিকে সহায়তা করেছিল। রাজস্ব অধিকার পাওয়ার পরে, ইস্ট ইন্ডিয়া কোম্পানি আরও নিপীড়নমূলক কর আরোপ করে যা ১৭৭০ সালের দুর্ভিক্ষের সৃষ্টি করে। এতে প্রায় বাঙালি জনসংখ্যার এক তৃতীয়াংশ অনাহারে মারা যায় ।
ব্রিটিশরা মুসলিম অধিষ্ঠিত বাংলার বাইরে আধা-স্বতন্ত্র বাঙালি হিন্দু রাজ্য জয় করতে কঠোর প্রতিরোধের মুখোমুখি হতে শুরু করে। কিছু কিছু ক্ষেত্রে, এমনকি যখন তাদের শাসকরা ধরা পড়েছিল বা হত্যা করা হয়েছিল, তখনও সাধারণ মানুষ লড়াই চালিয়ে যেতে শুরু করে। এই প্রতিরোধগুলি ভূমিজের রূপ নিয়েছিল (চুয়ার একটি ভূমিকাকে বোঝাতে ইংরেজদের দ্বারা ব্যবহৃত একটি শব্দ)। পাইক বিদ্রোহে  যুদ্ধরত লোকদের পরে অপরাধী উপজাতি হিসাবে তালিকাভুক্ত করা হয়েছিল  এবং ভারতীয় সেনাবাহিনীতে নিয়োগ নিষেধ করা হয়েছিল। ১৭৬৬  সালে, ব্রিটিশ সেনাবাহিনী পুরোহিত,সন্ন্যাসী এবং ফকিরদের দ্বারা বা যোদ্ধা সন্ন্যাসীদের দ্বারা পরিচালিত হয়েছিল ফকির সন্ন্যাসী বিদ্রোহ। ইংরেজদের সাথে তাদের পরবর্তীকালে গেরিলা যুদ্ধ হয়েছিল। বঙ্কিমচন্দ্রের আনন্দমঠ মতে দুর্ভিক্ষের  ফলস্বরূপ সন্ন্যাসী বিদ্রোহ শুরু হয় ।
ব্রিটিশ শাসন, নবজাগরণ, স্বাধীনতা সংগ্রাম
লেখক জেমস জেরেমিয়া নোভকের মতে, ব্রিটিশ শাসকরা যেমন বাংলার শাসক মুসলিম শ্রেণির কাছ থেকে ক্ষমতা গ্রহণ করেছিলেন তেমন তারা কৌশলগতভাবে বাঙালি হিন্দুদের তৎকালীন বাঙলা অঞ্চলে সংখ্যাগরিষ্ঠ করেছিলেন। ব্রিটিশ শাসন বাংলার মুসলিম সমাজের ভিত্তি ধ্বংস করেছিল। বাঙালি হিন্দুরা ব্রিটিশ শাসকদের কাছ থেকে অনুগ্রহ পেয়েছিল এবং শিক্ষা ও সামাজিক গতিবিধির অভিজ্ঞতা অর্জন করেছিল। উনিশ শতকে, বাঙালি হিন্দু সম্প্রদায়ের অভিজাত শ্রেণির মধ্যে সামাজিক সংস্কার এবং দ্রুত আধুনিকীকরণ হয়। যা বাংলার নবজাগরণ হিসাবে পরিচিতি লাভ করেছিল।
গণমাধ্যম ও থিয়েটারের মতো গণমাধ্যমগুলি জাতীয়তাবাদী মনোভাবের শিকার হয়ে উঠেছিল, রাজনীতিবিহীন সংস্থাগুলি রাজনৈতিক মঞ্চের দিকে এগিয়ে গিয়েছিল, গোপন বিপ্লবী সমাজগুলির উত্থান হয়েছিল এবং সমাজ বৃহত্তর প্রতিরোধী হয়ে উঠেছিল।
বাঙালি হিন্দুদের মধ্যে ক্রমবর্ধমান জাতীয়তাবাদ দেখে ব্রিটিশ শাসকরা বিভাজন এবং শাসন নীতি প্রয়োগ করেছিলেন এবং মুসলমানদের অনুগ্রহ করতে শুরু করেছিলেন। উদীয়মান বাঙালি হিন্দু আকাঙ্ক্ষাকে উপশম করার জন্য লর্ড কার্জন ১৯০৫ সালে এই প্রদেশটি বিভক্ত করেছিলেন এবং কিছুটা পুনর্গঠনের পাশাপাশি দুটি প্রদেশ: পূর্ববঙ্গ ও আসাম এবং খোদ বাংলাকে নিয়ে গঠিত করেছিল। যার প্রত্যেকটিতেই বাঙালি হিন্দুদের সংখ্যালঘু করে দেওয়া হয়েছিল। বাঙালি হিন্দুরা অবশ্য দেশভাগের বিরোধিতা করে স্বদেশী, বয়কট এবং বিপ্লবী জাতীয়তাবাদের রাজনৈতিক আন্দোলন শুরু করেছিল। ১৯০৫ সালের ২৮ সেপ্টেম্বর মহালয়ার দিন, ৫০,০০০ বাঙালি হিন্দু কালীঘাটে মায়ের সামনে বিদেশী পণ্য বর্জন এবং বিদেশিদের চাকরি করা বন্ধ করার সিদ্ধান্ত নেন।   ১৯১১ সালে ব্রিটিশ রাজ এই বিভাজনকে অবশেষে বাতিল করে দেয়। রাজ্য অবশ্য কিছু পুনর্গঠন করা হয় এবং মানভুম, সিংভূম, সাঁওতাল পরগনা এবং পূর্ণিয়া প্রভৃতি বাঙালি হিন্দু সংখ্যাগরিষ্ঠ জেলা বিহার এবং কাছাড় জেলা আসামকে দেওয়া হয়েছিল, যা কার্যকরভাবে সংঘবদ্ধ প্রদেশে বাঙালি হিন্দুদের সংখ্যালঘু করে তুলেছিল। ব্রিটিশরা রাজধানী কলকাতা থেকে নতুন দিল্লিতে স্থানান্তর করেছিল।
বঙ্গভঙ্গের পর পরে বিপ্লব আন্দোলন গতি অর্জন করেছিল। বাঙালি বিপ্লবীরা ব্রিটিশ ভারতকে স্বাধীন করার জন্য যুদ্ধের সময় জার্মানদের সহযোগিতা গ্রহণ করেছিল। পরে বিপ্লবীরা জালালাবাদ যুদ্ধে ব্রিটিশ সেনাবাহিনীকে পরাজিত করে চট্টগ্রামকে স্বাধীন করেন। ভারত ছাড়ো আন্দোলনের সময় বিপ্লবীরা মেদিনীপুর জেলার তমলুক ও কনটাই মহকুমাকে ব্রিটিশ শাসন থেকে মুক্ত করেছিল এবং তাম্রলিপ্ত জাতীয় সরকার প্রতিষ্ঠা করেছিল।
ব্রিটিশরা বিপ্লবী কর্মকাণ্ড নিয়ন্ত্রণ করতে না পেরে প্রশাসনিক সংস্কারের মাধ্যমে বাঙালি হিন্দু জনগণকে বাধা দেওয়ার সিদ্ধান্ত নিয়েছিল। ভারত সরকার আইন ১৯৯১ সালে ১৪৪ সদস্যের বেঙ্গল আইনসভা প্রবর্তন করে। এতে মুসলমানদের জন্য ৪৬টি আসন, ইউরোপীয় ও অন্যান্যদের জন্য ৫৯টি আসন এবং বাকি ৩৯ জনকে জেনারেল হিসাবে রেখেছিল, হিন্দুদেরকে তফসিলি জাতি হিন্দু এবং বর্ণ হিন্দুতে ভাগ করে এর জবাবে অগ্রণী বাঙালি হিন্দু জমির মালিক, আইনজীবী এবং পেশাদাররা বাংলার হিন্দু ইস্তে‌হারে স্বাক্ষর করেছিলেন। ১৯৩২ সালের ২৩ শে এপ্রিল মুসলমানদের জন্য পৃথক ভোটার সংরক্ষণের ন্যায়সঙ্গততা প্রত্যাখ্যান করে বাংলা আইনসভা।
১৯৪৬ সালে মুসলিম লীগ সমর্থকরা ডাইরেক্ট অ্যাকশন ডের নামে কলকাতায় হিন্দুদের বিরুদ্ধে একের পর এক সহিংস হামলা শুরু করে, যা আধুনিক ভারতের হিন্দু এবং মুসলমানদের মধ্যে রক্তাক্ত সাম্প্রদায়িক দাঙ্গায় পরিণত হয়েছিল। মুসলমানদের দ্বারা প্রাথমিক আক্রমণ, ধর্ষণ ও হত্যার পরে, বাঙালি হিন্দুরা মুসলমানদের উপর আক্রমণে শিখ এবং অবাঙালি হিন্দুদের সাথে হাত মিলিয়েছিল এবং শেষ পর্যন্ত এটি একটি সহিংস প্রতিশোধের রুপ নেয়। যার ফলে মুসলমানদের ভারী হতাহতের ঘটনা ঘটে। অবশেষে সরকার দাঙ্গা বন্ধ করতে বাধ্য় হয়। বছরের পরের দিকে, মুসলিম লীগ সরকার কুখ্যাত নোয়াখালী দাঙ্গা করে ।
ডাইরেক্ট অ্যাকশন ডে এবং নোয়াখালী গণহত্যা বাঙালি হিন্দু নেতৃত্বকে বঙ্গভঙ্গ করে বাঙালি হিন্দু সংখ্যাগরিষ্ঠ প্রদেশ গঠনের দিকে এগিয়ে যেতে প্ররোচিত করে। এ সময়, পাকিস্তান গঠনের আন্দোলন পুরোদমে শুরু হয়েছিল এবং বাংলাকে তার অন্যতম প্রধান প্রদেশ  হিসেবে নেয়ার কথা ছিল। ইউনাইটেড বেঙ্গল পরিকল্পনার ব্যর্থতার পরে যখন স্পষ্ট হয়ে গেল যে সমস্ত বাংলা পাকিস্তানে যাবে,তখন বাঙালি হিন্দুরা বঙ্গভঙ্গকে ভোট দিয়েছিল । ১৯৪৭  সালের ২৩ এপ্রিল, অমৃত বাজার পত্রিকা একটি মতামতের ফলাফল প্রকাশ করেছিল, যেখানে ৯৯.৩% বাঙালি হিন্দু পৃথক স্বদেশভূমি গঠনের পক্ষে ছিলেন  । ১৯৪৭ সালের ২০ শে জুন বঙ্গভঙ্গের প্রস্তাবটি বিধানসভায় উত্থাপন করা হয়েছিল, যেখানে হিন্দু সদস্যরা দুই সদস্যকে বিরত রেখে পার্টিশনের পক্ষে ৫–২১ ভোট দিয়েছিলেন ।
সীমানা কমিশন বাঙালি হিন্দুদের তাদের জনসংখ্যার তুলনায় অনেক কম ভূখণ্ডে ভূষিত করেছিল, যা প্রদেশের জনসংখ্যার প্রায় ৪৬% ছিল। পাকিস্তানকে বাঙালি হিন্দু সংখ্যাগরিষ্ঠ জেলা খুলনা দেয়া হয়। তবে মুর্শিদাবাদ ও মালদার মতো কয়েকটি মুসলিম সংখ্যাগরিষ্ঠ জেলা ভারতে হস্তান্তর করা হয়েছিল।
দেশবিভাগোত্তর কাল
দেশ ভাগের পরে পূর্ববাংলার বেশিরভাগ নগর উচ্চবিত্ত ও মধ্যবিত্ত বাঙালি হিন্দু জনগোষ্ঠী পশ্চিমবঙ্গে চলে এসেছিল। যাঁরা ফিরে এসেছিলেন তারা হ'ল যাদের উল্লেখযোগ্য জমি সম্পত্তি ছিল এবং তারা বিশ্বাস করেছিল যে তারা শান্তিপূর্ণভাবে একটি ইসলামী রাষ্ট্রে বসবাস করতে সক্ষম হবে। তবে ১৯৫০ সালের গণহত্যার পরে বাঙালি হিন্দুরা হাজার হাজারে পূর্ববঙ্গ ছেড়ে পালিয়েছিল পশ্চিমবঙ্গে।১৯৬৪ সালে, পূর্ব পাকিস্তানে কয়েক হাজার বাঙালি হিন্দু গণহত্যা করা হয়েছিল এবং বেশিরভাগ বাঙালি হিন্দু মালিকানাধীন ব্যবসা প্রতিষ্ঠান ও সম্পত্তি স্থায়ীভাবে ধ্বংস করা হয়েছিল । বাংলাদেশের মুক্তিযুদ্ধের সময়, বাংলাদেশে আনুমানিক ২.৪ মিলিয়ন বাঙালি হিন্দু গণহত্যা হয়েছিল ।  পাকিস্তান শাসন ব্যবস্থার শত্রু সম্পত্তি আইন যা এখনও ভেস্টেড প্রপার্টি আইন নামে নতুন অবতারে কার্যকর রয়েছে। যা ভারত ভাগ এবং বাংলাদেশ মুক্তিযুদ্ধের সময় দেশ ত্যাগকারী হিন্দু সংখ্যালঘুদের সম্পত্তি বাজেয়াপ্ত করতে ব্যবহৃত হয়েছিল। । ঢাকা বিশ্ববিদ্যালয়ের অধ্যাপক আবুল বরকতের মতে, এই আইনটি বাঙালি হিন্দুদের কাছ থেকে ২,১০০,০০০ একর (৮,৫০০ কিলোমিটার) জমি কেড়ে নিতে ব্যবহার করা হয়েছে।যা মোট মালিকানাধীন মোট ভূমির ৪৫% ।
শরণার্থী পুনর্বাসন তীব্র সংকটে পরিণত হয়েছিল । উড়িষ্যা, ছত্তিশগড়, উত্তরপ্রদেশ এবং আন্দামানদের আবাসিক ভূখণ্ডে শত শত শরণার্থী পুনর্বাসিত হয়েছিল। তা ছাড়া কয়েক হাজার বাঙালি হিন্দুও আসাম, ত্রিপুরা এবং উত্তর পূর্বের অন্যান্য অঞ্চলে পাড়ি জমান। আসামের বরাক উপত্যকা অঞ্চলে, যেখানে সিলেটকে পাকিস্তানে অন্তর্ভুক্ত করার কারণে বাঙ্গালী হিন্দুরা সংখ্যাগরিষ্ঠ ছিল এবং পরবর্তীকালে সিলেট থেকে আসা হিন্দুদের কাছাড়ে অভিবাসন হয়েছিল।সেখানে ভাষার প্রশ্নে স্থবিরতা এসেছিল। অসম সরকার একতরফাভাবে অসমিয়াকে শিক্ষার একমাত্র মাধ্যম হিসাবে চাপিয়ে দিয়েছিল। জবাবে বাঙালি হিন্দুরা বরাক উপত্যকা অঞ্চলে প্রাথমিক শিক্ষার ঐচ্ছিক মাধ্যম হিসাবে বাংলা ভাষার দাবিতে শান্তিপূর্ণ বিক্ষোভ শুরু করে। ১৯৬১ সালের ১৯ ই মে পরিস্থিতি এক কুরুচিপূর্ণ রূপ নেয়, যখন শিলচর রেলস্টেশনে এক নাবালিক মেয়ে সহ এগারো বাঙালি হিন্দু বিক্ষোভকারীকে পুলিশ গুলি করে হত্যা করে  ।  পরবর্তীকালে আসাম সরকার বরাক উপত্যকায় বাংলা ভাষাকে শিক্ষার মাধ্যম হিসাবে অনুমতি দেয় ।  তবে আশির দশক ও নব্বইয়ের দশকে জাতিগত জঙ্গিবাদের উত্থান আবারও পূর্ব প্রাচ্যের বাঙালি হিন্দুদেরকে দুর্বল করে তুলেছিল। ইউনাইটেড লিবারেশন ফ্রন্ট অফ আসাম, ন্যাশনাল ডেমোক্রেটিক ফ্রন্ট অফ বোডোল্যান্ড, মুসলিম ইউনাইটেড লিবারেশন টাইগারস অফ আসাম এবং ন্যাশনাল লিবারেশন ফ্রন্ট অফ ত্রিপুরার জঙ্গিরা বাঙ্গালী হিন্দু জনগণকে বাঙালি টাইগার ফোর্স ,ইউনাইটেড বেঙ্গল লিবারেশন ফ্রন্ট গঠনের জন্য প্ররোচিত করে ।
শরণার্থী বাঙালি হিন্দু জনগোষ্ঠীর বিরুদ্ধে বৈষম্য কেবল উত্তর পূর্বের মধ্যে সীমাবদ্ধ নয়। ওড়িশায় দশ ব্যক্তির এক পরিবারে অর্ধেককে ভারতীয় হিসাবে স্বীকৃতি দেওয়া হয়েছে এবং বাকিরা বাংলাদেশী হিসাবে চিহ্নিত হয়েছেন ।
ভারত বিভাগের পরে বিহারে বসতি স্থাপনকারী বাঙালি শরণার্থীদের ভূমি মালিকানার অধিকার, বর্ণ সনদ এবং কল্যাণমূলক পরিকল্পনার বিষয়টি অস্বীকার করা হয়। নীতীশ কুমার সরকার এই সমস্যাগুলি সমাধান করার এবং রাজ্যে ভাষা হিসাবে বাংলার মর্যাদা বাড়ানোর প্রতিশ্রুতি দিয়েছিলেন ।
ভৌগোলিক বন্টন
বাঙালি হিন্দুরা বাংলাদেশ ও ভারত উভয় ক্ষেত্রেই সংখ্যালঘু নৃগোষ্ঠীর সদস্য উভয় দেশের জনসংখ্যার ১০% এরও কম । ষাটের দশক থেকে ভারতের অন্যান্য নৃগোষ্ঠীর মতো, অনেক বাঙালি হিন্দু বেশিরভাগ উচ্চতর পড়াশোনা করতে বা লাভজনক পেশার সন্ধানে ভারতের বাইরে চলে যেতে শুরু করেছিলেন। এটি বিশ্বের অনেক জায়গায় বিশাল আকারের প্রবাসী বাঙালি হিন্দু জনসংখ্যার জন্ম দিয়েছে। ৬৪,৩৮৫,৫৪6 (৭০.৫৪%) জনসংখ্যার সাথে পশ্চিমবঙ্গে বাঙালি হিন্দুরা সংখ্যাগরিষ্ঠ, বাংলাদেশে বাঙালি হিন্দুরা ১৪,১১২,২১৮ (৮.০৩%) জনসংখ্যার সাথে দ্বিতীয় বৃহত্তম সম্প্রদায়।
ভারতবর্ষ স্বাধীন হওয়ার আগে ঢাকা শহরে (বর্তমান বাংলাদেশের রাজধানী) উল্লেখযোগ্য সংখ্যক বাঙালি হিন্দু ছিল, তবে বাঙালি মুসলমানদের সংখ্যার তুলনায় তাদের সংখ্যা তখন থেকে যথেষ্ট হ্রাস পেয়েছে। বাঙালি হিন্দুরা বর্তমানে মুসলমানদের পরে দ্বিতীয় বৃহত্তম জনগোষ্ঠী ১,৪৭৬,১৮৪ (৭%)।
পশ্চিমবঙ্গ ছাড়া অন্য ভারতীয় রাজ্যগুলিতে
বাঙালি হিন্দুরা ৩ মিলিয়ন (৯.১২%) জনসংখ্যার সাথে আসামের দ্বিতীয় বৃহত্তম সম্প্রদায়। তারা বরাক উপত্যকা অঞ্চলে কেন্দ্রীভূত। ২০১১ সালের আদম শুমারি অনুসারে আসামের বাংলাভাষী জনসংখ্যা ৯১ লক্ষের উপরে, যা আসামের মোট জনসংখ্যার প্রায় ২৯%। প্রায় ৩১% বাংলাভাষী হিন্দু। ঝাড়খন্ডে বাঙালি হিন্দু জনসংখ্যা ২.৫ মিলিয়ন (৮.০৯%)।